OpenLLM-France/wikimedia huggingface dataset:
# Daniella Kertesz

Daniella Kertesz (Jerusalem, 11 de març de 1989) és una actriu israeliana d'orígens hongaresos, coneguda pel seu paper en la pel·lícula Guerra mundial Z (2013).

## Biografia

Daniella Kertesz va estudiar en la Acadèmia de Música i Dansa de Jerusalem, amb 14 anys va marxar a viure a la ciutat de Ramat ha-Xaron (en el districte de Tel-Aviv), i va seguir estudiant en l'Escola d'Art Ironi Alef.

### Carrera

En aquesta època, mentre estudiava actuació, Kertesz va aconseguir un paper protagonista en la sèrie de televisió Adumot a l'edat de 14 anys, com Noa Sperling, un jove jugador de futbol que crea un equip de noies després de ser expulsat de l'equip dels homes.
Després d'acabar l'institut, Kertesz va aconseguir diversos papers protagonistes en diverses produccions per a la televisió, entre elles Screenz, La crua realitat, Custody i Loving Anna.
Després d'un viatge d'any i mig per l'Índia i Nepal, va reprendre els seus estudis a París en la Escola Internacional de Teatre Jacques Lecoq, els quals va acabar en un any.
Després va assistir a l'Escola Internacional de Teatre Berty Tovias a Barcelona (Catalunya).
Va arribar a un major protagonisme en la sèrie The Naked Truth (2008), en Canal 10 d'Israel.
La pel·lícula Guerra mundial Z (2013) va representar el seu debut cinematogràfic. En ella va representar a la jove tinent Segen, de les FDI israelianes, en la qual el personatge de Brad Pitt li talla la mà que ha estat recentment mossegada per un zombi, per evitar que el virus s'expandeixi per la resta de l'organisme, convertint-la a ella en zombi en 12 segons.
En 2013 va protagonitzar el thriller de terror AfterDeath, que es va estrenar a principis de 2014.

### Filmografia

* 2003-2004: Adumot (sèrie de televisió), com Noa Shperling.
* Mishmoret (sèrie de televisió)
* Screenz (sèrie de televisió)
* The naked truth (sèrie de televisió)
* Custody (sèrie de televisió)
* Loving Anna (sèrie de televisió)
* 2008-2009: Ha-Emet Ha'Eroma (sèrie de televisió), com Hagar Ben David.
* 2013: Guerra mundial Z, com la tinent Segen.
* 2013: Mivtza Hamaniya (completada), com Gila.
* 2014: AfterDeath (en postproducció), com Onie, el personatge principal.

## Referències

* ↑ Fitxa de Daniella Kertesz en el web IMDb.
* ↑ Baylen, Ashley.
# Teuleria d'en Mascaró

La Teuleria d'en Mascaró és una obra del municipi de Folgueroles (Osona) inclosa en l'Inventari del Patrimoni Arquitectònic de Catalunya.

## Descripció

Masia de planta rectangular coberta a dues vessants amb el carener perpendicular a la façana, orientada a migdia. Consta de planta baixa i primer pis. La façana presenta un portal d'arc rebaixat de totxo, al primer pis dues finestres amb llinda de fusta i amb l'ampit de pedra motllurat. A llevant un portal d'arc rebaixat de totxo, dues finestres a la planta i tres al primer, dues de les quals tenen l'ampit motllurat. A ponent s'hi adossa un cos nou que continua la vessant del cos primitiu. A tramuntana la paret és cega. A ponent hi ha una cabanya de pedra i l'antiga era de pedra viva. A uns cent metres, al sud, hi ha un pou de secció circular amb un portalet de pedra. És construïda amb pedra basta, a partir d'un metre i mig de tàpia i té algunes obertures de totxo. L'estat de conservació és mitjà.

## Història

Masia que es troba registrada en el Nomenclàtor de la província de Barcelona de l'any 1860 on consta com a "Casa".

## Referències

* 1 2 «Teuleria d'en Mascaró». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r març 2016].
# Leffard

Leffard és un municipi francès situat al departament de Calvados i a la regió de Normandia. L'any 2007 tenia 157 habitants.

## Demografia
### Població

El 2007 la població de fet de Leffard era de 157 persones. Hi havia 52 famílies de les quals 8 eren unipersonals (4 homes vivint sols i 4 dones vivint soles), 16 parelles sense fills i 28 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 69 habitatges, 60 eren l'habitatge principal de la família, 3 eren segones residències i 6 estaven desocupats. Tots els 68 habitatges eren cases. Dels 60 habitatges principals, 51 estaven ocupats pels seus propietaris, 7 estaven llogats i ocupats pels llogaters i 2 estaven cedits a títol gratuït; 1 tenia una cambra, 2 en tenien dues, 8 en tenien tres, 17 en tenien quatre i 32 en tenien cinc o més. 45 habitatges disposaven pel capbaix d'una plaça de pàrquing. A 24 habitatges hi havia un automòbil i a 33 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Leffard el 2009 :
| Homes | Edats | Dones |
| 0 | 95 o + | 4 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 4 | 65 a 69 | 4 |
| 8 | 60 a 64 | 8 |
| 0 | 55 a 59 | 0 |
| 4 | 50 a 54 | 4 |
| 24 | 45 a 49 | 12 |
| 12 | 40 a 44 | 12 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 8 | 20 a 24 | 12 |
| 12 | 15 a 19 | 24 |
| 4 | 10 a 14 | 8 |
| 4 | 5 a 9 | 8 |
| 0 | 0 a 4 | 0 |

## Economia

El 2007 la població en edat de treballar era de 105 persones, 72 eren actives i 33 eren inactives. De les 72 persones actives 65 estaven ocupades (42 homes i 23 dones) i 7 estaven aturades (1 home i 6 dones). De les 33 persones inactives 14 estaven jubilades, 6 estaven estudiant i 13 estaven classificades com a «altres inactius».

### Ingressos

El 2009 a Leffard hi havia 62 unitats fiscals que integraven 161 persones, la mediana anual d'ingressos fiscals per persona era de 17.953 €.

### Activitats econòmiques

L'únic establiment que hi havia el 2007 era d'una empresa de construcció.
L'any 2000 a Leffard hi havia 14 explotacions agrícoles que ocupaven un total de 469 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Leffard a l'INSEE.
* Évolution et structure de la population Fitxa amb el detall de dades de Leffard a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Eoghan Ó Tuairisc

Eoghan Ó Tuairisc o Eugene Watters (Ballinasloe, comtat de Galway, 1919 - Dublín, 1982) és un escriptor en gaèlic irlandès. Llicenciat en llengua i literatura anglesa, serví a l'exèrcit i fou professor de primària fins al 1961. També edità la revista Feasta del 1961 al 1965 i va ser membre d'Aosdana.
El seu poema narratiu Dermot and Grace, una versió irlandesa de Venus i Adonis, es considera la seva millor obra. El 1981 va publicar una col·lecció de poemes juntament amb Rita Kelly, anomenada Dialann sa Díseart.

## Obres

* Dé Luain (1966)
* Rogha an Fhile (1974)
* Lá Fhéile Michíl (1967)
* Aisling Mhic Artáin (1978)
* Fornocht do Conac (1981)
* Dialann sa Díseart (1972)
* Religio Poetae agus Aistí Eile (1987)

## Referències

* ↑ «Modern Ireland in 100 Artworks: 1966 – Dé Luain, by Eoghan Ó Tuairisc». [Consulta: 24 abril 2016].
* ↑ Brady, Anne M. and Brian Cleeve. Entry on Eoghan Ó Tuairisc in A Biographical Dictionary of Irish Writers. Lilliput Press, Mullingar, Ireland, 1985, pp. 374-75.
* ↑ Oxford Companion to Irish Literature, pp. 461-62.
# Porta de l'antiga capella de la Mare de Déu de l'Esperança

La Porta de l'antiga capella de la Mare de Déu de l'Esperança és una obra de Puigcerdà (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

Capella on hi havia l'antic fossar de l'antiga parròquia de Santa Maria, que fou destruïda l'any 1936 a causa d'un incendi. Actualment només en resta la torre campanar gòtica, que s'alça solitari a la Plaça de Santa Maria. A la mateixa plaça, aproximadament a uns 40m, es dreça un obelisc de marbre roig d'Isòvol, que configura la Plaça de l'Obelisc. A la part d'aquesta plaça es troba la portalada de la capella de l'antic fossar, a l'edifici del "Bar Sol i Sombra".

## Referències

* ↑ «Porta de l'antiga capella de la Mare de Déu de l'Esperança». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Unifred Amat

Unifred Amat (? - 1011). Magnat emparentat amb els comtes d'Empúries i Barcelona. Vicari dels castells de Castellví de Rosanes i Castellví de la Marca per herència i del castell de Castellet per compra directa al comte Borrell de Barcelona.
Fill del vicari Sendred (fundador de la casa dels Castellvell) i de Truitelda. El seu germà fou Ènnec Bonfill de Cervelló.
Es va casar amb Riquilda de Sant Martí, filla del vicari Galí de Sant Martí. El seu fill Guillem va heretar les principals possessions de la família, els dos Castellvells, mentre que l'altre fill Otger va heretar el castell de Castellet.
# Nàssir-ad-Din

Nàssir-ad-Din és el nom dels següents personatges:
Nàssir-ad-Din forma part del nom de molts personatges:
* Abu-l-Hàssan Àhmad an-Nàsir li-din-Al·lah, imam zaidita ràssida del Iemen
* Al-Màlik al-Mansur Nàssir-ad-Din Ibrahim ibn al-Màlik al-Mujàhid Àssad, emir aiubita de Homs
* Al-Màlik as-Sàlih Nàssir-ad-Din Muhàmmad ibn Tàtar, soldà mameluc burjita o circassià del Caire
* Al-Màlik as-Sàlih Salah-ad-Din Sàlih ibn an-Nàssir Muhàmmad, soldà mameluc bahrita o kiptxak del Caire
* As-Sàlih Nàssir-ad-Din Muhàmmad, soldà mameluc burjita o circassià del Caire
* Hàssan ibn Alí al-Utruix Nàssir-ad-Din, imam alida de Tabaristan
* Nasir al-Din Kubača, mameluc turc de Muizz al-Din Muhammad de Ghur
* Nasir al-Din Mahmud I, sultà de Bengala de la dinastia habshi o abissínia
* Nasir al-Din Mahmud II, sultà de Bengala de la dinastia habshi o abissínia
* Nàssir-ad-Din Mahmud ibn Màlik-Xah, sultà seljúcida
* Nasir al-Din Mahmud Khan, fundador d'una dinastia efímera que va governar a Kalpi
* Nasir al-Din Muhammad, emir d'Elbistan
* Nàssir-ad-Din Muhàmmad ibn Abd-ar-Rahim ibn Alí ibn al-Furat al-Misrí al-Hanafí, historiador egipci.
* Nasir al-Din Muhammad Shah ibn Jahan Shah ibn Shah Alam I, emperador mogol de Delhi
* Nasir al-Din Muhammad Shah III Tughluq, sultà tughlúquida de Delhi
* Nassir-ad-Din at-Tussí, astròleg/astrònom, matemàtic, filòsof i metge persa
* Nàssir-ad-Din Mahmud-Xah, soldà de Delhi
* Nàssir-ad-Din Xah Qajar, xa de Pèrsia
* Sultanzâde Nâsıreddin II Mehmed Bey, amir o beg karamànida

## Notes

* ↑ Per a l'elaboració d'aquest llistat s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom o làqab Nàssir-ad-Din, tot i que no en fos el nom principal
# Col·legi Montserrat

El Col·legi Montserrat és una escola innovadora fundada el 29 de setembre de 1926 a Barcelona per la Congregació de les Missioneres Filles de la Sagrada Família de Nazaret. A l'escola es treballa l'aprenentatge cooperatiu, la intel·ligència interpersonal i la intrapersonal, la psicologia de l'optimisme de Martin Seligman i el racional-emotiu. La forma de realitzar les classes es important i s'utilitzen jocs, fitxes o relats per impartir els coneixements.
La jornada de l'escola comença amb uns breus moments de reflexió en què els alumnes prenen consciència de l'inici del dia per després anar desenvolupant el pla del dia, la setmana i el mes, així com els seus objectius. Les classes es desenvolupen al llarg de diverses hores on es duen a terme projectes interdisciplinaris. L'alumne és autónom i ha de gestionar el seu propi temps per treure el màxim profit. Es promou la confiança en si mateix. la disponibilitat de molts recursos, producte de la seva educació a les intel·ligències; i l'esperit d'emprenedoria social ("el que han après és per donar-lo a la societat").

## Referències

* ↑ «Cuatro colegios españoles, entre los más innovadores del mundo» (en castellà). La Vanguardia, 03-02-2016 [Consulta: 26 març 2017].
* ↑ «La Aventura del Saber. Colegio Montserrat de Barcelona» (en castellà). Rtve, 12-01-2017. [Consulta: 26 març 2017].
* ↑ «Signes del Temps. Col·legi Montserrat». CCMA, 26-03-2017. [Consulta: 26 març 2017].
* 1 2 Barnés, Héctor G. «Sor Innovación, la monja que está revolucionando la educación española. Noticias de Alma, Corazón, Vida» (en castellà). El Confidencial, 31-01-2015.

## Enllaços externs

* Projecte innovació educativa: Col·legi Montserrat. Fundació Telefónica Arxivat 2017-03-27 a Wayback Machine. (castellà)
# (232) Russia

(232) Russia és un asteroide pertanyent al cinturó d'asteroides descobert el 31 de gener de 1883 per Johann Palisa des de l'observatori de Viena, Àustria.
Està nomenat així per Rússia, el país de l'est d'Europa i nord d'Àsia.

## Vegeu també

* Llista d'asteroides del (201) al (300)
* Cos menor del sistema solar

## Referències

* 1 2 3 4 5 6 «JPL Small-Body Database». [Consulta: 17 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 33. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
Schmadel, Lutz D. (2003).

## Enllaços externs

* «(232) Russia» (en anglès). [Consulta: 4 juny 2015].
Viccionari
# Beňatina

Beňatina és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1333.
# Pine Island Ridge

Pine Island Ridge és una concentració de població designada pel cens dels Estats Units a l'estat de Florida. Segons el cens del 2000 tenia 5.199 habitants.

## Demografia

Segons el cens del 2000, Pine Island Ridge tenia 5.199 habitants, 2.882 habitatges, i 1.504 famílies. La densitat de població era de 2.573,5 habitants/km².
Dels 2.882 habitatges en un 11,5% hi vivien nens de menys de 18 anys, en un 42% hi vivien parelles casades, en un 8% dones solteres, i en un 47,8% no eren unitats familiars. En el 42,9% dels habitatges hi vivien persones soles el 24,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,8 i el nombre mitjà de persones que vivien en cada família era de 2,41.
Per edats la població es repartia de la següent manera: un 10,3% tenia menys de 18 anys, un 4% entre 18 i 24, un 18,9% entre 25 i 44, un 24,6% de 45 a 60 i un 42,2% 65 anys o més.
L'edat mediana era de 59 anys. Per cada 100 dones de 18 o més anys hi havia 73,1 homes.
La renda mediana per habitatge era de 35.476 $ i la renda mediana per família de 43.533 $. Els homes tenien una renda mediana de 46.382 $ mentre que les dones 31.494 $. La renda per capita de la població era de 25.533 $. Entorn de l'1,8% de les famílies i el 3,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pine Island Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 agost 2010].
* ↑ «Geographic Comparison Table- Pine Island Ridge». American Fact Finder. Oficina del Cens dels Estats Units, 12-01-2010.
# Duquende

Juan Rafael Cortés Santiago, conegut com a Duquende (Sabadell, 1965), és un famós cantaor flamenc d'ètnia gitana. Va néixer al barri de Can Puiggener de Sabadell.

## Discografia

* Soy el duende (1988) (Divucsa).
* A mi aire (1989) (Divucsa).
* Duquende con Manzanita (1990) (Divucsa).
* Duquende y la guitarra de Tomatito (1993) (Nuevos Medios).
* Samaruco (2000) (Universal), amb les guitarres de Paco de Lucía i Juan Manuel Cañizares; a la percussió, Tino di Geraldo; al baix, Carles Benavent.
* Mi forma de vivir (2005) (K-Industria), amb Chicuelo i Niño Josele a la guitarra.
* Qawwali Flamenco (CD+DVD, 2006) (Accords Croisés), producció que inicia el 2003 junt amb Miguel Poveda y Faiz Ali Faiz, amb Chicuelo a la guitarra.
* Mi forma de vivir (2006).
* Live in Cirque d'Hiver - París (2007) (Flamenco Producción), en directe des de París, seguint els passos i l'experiència de Camarón de la Isla, el qual precisament és qui descobreix Duquende quan té 9 anys. Disc gravat en directe en aquell escenari parisenc, acompanyat a la guitarra per Juan Gómez "Chicuelo" i al caixó per Isaac el Rubo.
* Rompecabezas (2012) produït per Pepe de Lucía.

## Referències

* ↑ Ander Zurimendi. «El Sabadell flamenc vol tornar al ‘tablao’», 03-09-2020. [Consulta: 4 setembre 2020].
# Dòlar jamaicà

El dòlar jamaicà (en anglès Jamaican dollar o, simplement, dollar) és la moneda oficial de Jamaica. Normalment s'abreuja $, o J$ per diferenciar-lo del dòlar dels Estats Units i d'altres tipus de dòlars. El codi ISO 4217 és JMD. Se subdivideix en 100 cents.
El 30 de gener del 1968, la Cambra de Representants de Jamaica votava la decimalització de la seva unitat monetària amb la introducció del dòlar, que substituïa la lliura jamaicana, a raó de 10 xílings de lliura per dòlar. El nou dòlar no fou usat només per Jamaica, sinó també per les illes Caiman, antiga dependència jamaicana, fins al 1972. En aquella data, el territori britànic va deixar d'utilitzar el dòlar jamaicà i va adoptar la seva pròpia moneda, el dòlar de les illes Caiman.
Emès pel Banc de Jamaica (Bank of Jamaica), en circulen monedes d'1, 10 i 25 cents i d'1, 5, 10 i 20 dòlars, i bitllets de 50, 100, 500, 1.000 i 5.000 dòlars, aquest darrer introduït el setembre del 2009.

## Taxes de canvi

* 1 EUR = 77,226 JMD (4 d'abril del 2006)
* 1 USD = 63,500 JMD (4 d'abril del 2006)

## Vegeu també

* Dòlar

## Enllaços externs

* (anglès) Banc de Jamaica (amb pàgines dedicades a les monedes Arxivat 2013-05-11 a Wayback Machine. i els bitllets Arxivat 2013-05-11 a Wayback Machine.)
# Benigno Ferrer Domingo

Benigno Ferrer Domingo (Massamagrell, 17 de maig de 1878 - Madrid, 24 d'abril de 1962) va ser un professor, pedagog i polític socialista valencià.
Professor de professió i inspector d'ensenyament a la província de Terol i Almeria, fou polític actiu durant la Segona República a la província d'Almeria i a Madrid. Com a pedagog, van destacar les seves reflexions a la premsa i revistes especialitzades sobre nous mètodes participatius d'ensenyament, publicant una obra a manera de manual d'ensenyament, El libro de fábulas.
Membre del Partit Socialista Obrer Espanyol (PSOE) des de 1931, President de la Federació Provincial del PSOE d'Almeria en 1935 i 1936, fou escollit diputat dos cops a Corts en el període republicà: a les eleccions generals de 1931 i a les de 1936, ambdues per la circumscripció electoral d'Almeria. En produir-se l'aixecament militar contra la República el juliol de 1936 que va donar lloc a la Guerra Civil, Ferrer es va mantenir a Madrid on va ser l'encarregat de les milícies populars al districte de la Latina. Durant la guerra va ser també membre del Tribunal de Comptes entre 1937 i 1938.
En finalitzar el conflicte va marxar a l'exili a França, i en concloure la Segona Guerra Mundial es va establir a Mèxic, d'on va tornar a Espanya en 1948. El llarg exili no va evitar que fos condemnat pel Tribunal Especial de Repressió de la Maçoneria i del Comunisme, com a maçó de la lògia "Progreso nº 28" d'Almeria durant la República, a sis anys de confinament al seu domicili madrileny, on va morir.

## Referències

* Quirosa-Cheyrouze y Muñoz, Rafael; Rodríguez López, Sofía «Cayetano Martínez: la figura política de un republicano y socialista almeriense (1900-39)». II Congreso sobre el Republicanismo en la Historia de España. "Historia y biografía", 2003. Arxivat de l'original el 2018-11-07. pp. 17-18 [Consulta: 7 octubre 2011]. Arxivat 2018-11-07 a Wayback Machine.
* Entrada al Diccionario biográfico del socialismo español.
# Benigno Lema Mejuto

Benigno Lema Mejuto (Vigo, 12 de setembre de 1964), és un exfutbolista i entrenador gallec.

## Trajectòria

Lema va començar a destacar com a jove defensa en el club de la seua ciutat natal, el Celta de Vigo. Debuta a Primera la 82/83, jugant un partit. Amb els viguesos, Lema juga tant a la Primera com a la Segona Divisió, i quan retorna a la màxima categoria, la 85/86, ja ho fa com a titular.
Passa posteriorment al RCD Mallorca, amb qui jugaria només tres partits a la màxima divisió a la campanya 87/88. Després jugaria en Segona amb el CD Tenerife, RCD Espanyol i el Rayo Vallecano, al qual arriba el 1990.
Amb els rayistes passaria la seua millor època, fins a la seua retirada el 1996. Va acompanyar als vallecans quatre anys a la màxima divisió, però mai es va fer un lloc en l'onze titular. En canvi, la temporada 94/95, en la qual van jugar la Segona Divisió, va aparèixer en 33 partits. En tota la seua carrera, Lema va jugar 76 partits en Primera, amb un gol.

### Com entrenador

Com a tècnic, Nino Lema ha entrenat al CD Ciempozuelos i també al Torrellano CF, Santa Pola CF, Pego CF i FC Jove Espanyol, tots ells en les comarques meridionals del País Valencià, en la Tercera Divisió Espanyola. La temporada 2007/2008 va dirigir al CD Denia, en Segona Divisió B.
Després de poc més d'un mes en el càrrec, va ser destituït en l'Alacant CF el 7 de desembre de 2008. El seu lloc en la banqueta el va ocupar Manolo Jiménez González, que es va convertir en el quart entrenador de l'equip aquesta temporada. Després de la seva destitució va afirmar: "si ho sé, no fitxo per l'Alacant".
Lema, des de fa diversos anys ve ocupant labors de docència per als aspirants a entrenador de futbol de la Federació Valenciana de Futbol en la seva Delegació d'Alacant.
# East Blythe

East Blythe és una concentració de població designada pel cens dels Estats Units a l'estat de Califòrnia. Segons el cens del 2000 tenia 3 habitants.

## Demografia

Segons el cens del 2000, East Blythe tenia 3 habitants. La densitat de població era de 2,3 habitants/km².
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- East Blythe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].